ΚΟΙΝΗ ΘΕΣΗ (ΕΚ) αριθ. 37/98 που καθορίστηκε από το Συμβούλιο στις 4 Ιουνίου 1998 για την έκδοση της οδηγίας 98/. . ./ΕΚ του Συμβουλίου, της . . ., για τη θέσπιση διαδικασίας εκτίμησης της ασφάλειας των αεροσκαφών τρίτων χωρών τα οποία χρησιμοποιούν κοινοτικούς αερολιμένες (98/C 227/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 84 παράγραφος 2,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία που προβλέπεται στο άρθρο 189 Γ της συνθήκης (3),

Εκτιμώντας:

(1) ότι, τόσο στα ψηφίσματα που εξέδωσε το Ευρωπαϊκό Κοινοβούλιο στις 15 Φεβρουαρίου 1996 (4) και στις 17 Ιουλίου 1997 (5), όσο και στα συμπεράσματα του Συμβουλίου της 17ης Ιουνίου 1996, επισημαίνεται η ανάγκη να αναλάβει η Κοινότητα πιο ενεργό δράση και να αναπτύξει μια στρατηγική για να βελτιωθεί η ασφάλεια των πολιτών της που ταξιδεύουν αεροπορικώς ή ζουν κοντά σε αερολιμένες 7

(2) ότι η Επιτροπή απηύθυνε στο Ευρωπαϊκό Κοινοβούλιο και το Συμβούλιο ανακοίνωση με τίτλο «Κατάστρωση κοινοτικής στρατηγικής για τη βελτίωση της ασφάλειας στις αεροπορικές μεταφορές» 7

(3) ότι η εν λόγω ανακοίνωση επισημαίνει σαφώς ότι η ασφάλεια μπορεί να βελτιωθεί αποτελεσματικά εξασφαλίζοντας την πλήρη συμμόρωση των αεροσκαφών προς τα διεθνή πρότυπα ασφάλειας τα οποία περιέχονται στη Σύμβαση Διεθνούς Πολιτικής Αεροπορίας, που υπογράφηκε στο Σικάγο στις 7 Δεκεμβρίου 1944, και στα παραρτήματά της 7

(4) ότι είναι ανάγκη να διασφαλιστεί ότι τηρούνται πάντοτε τα διεθνή πρότυπα ασφάλειας 7 ότι η ανταπόκριση των κοινοτικών αεροσκαφών προς αυστηρότερα πρότυπα ασφάλειας αντιμετωπίζεται στον κανονισμό (ΕΟΚ) αριθ. 3922/91 (6) και εμπίπτει, επομένως, στις κοινοτικές διαδικασίες 7 ότι τα κράτη μέλη της Κοινότητας θα πρέπει να διεξάγουν στους αερολιμένες τους επιθεωρήσεις αεροσκαφών τρίτων χωρών οσάκις έχουν λόγους να πιστεύουν ότι ενδέχεται να μην ανταποκρίνονται προς τα διεθνή πρότυπα 7

(5) ότι, με βάση την αρχή της επικουρικότητας, θα πρέπει να εναρμονιστούν οι κανόνες και διαδικασίες επιθεώρησης διαδρόμου και απαγόρευσης της απογείωσης, προκειμένου να εξασφαλιστεί η ίδια αποτελεσματικότητα σε όλους τους αερολιμένες και, έτσι, να περιοριστεί το φαινόμενο επιλεκτικής χρήσης συγκεκριμένων αερολιμένων προορισμού για λόγους αποφυγής του σχετικού ελέγχου 7 ότι, με την εναρμονισμένη προσέγγιση για την αποτελεσματική εφαρμογή των διεθνών αυτών προτύπων από τα κράτη μέλη, θα αποτραπούν τα περιστατικά στρέβλωσης του ανταγωνισμού και θα ενισχυθεί η κοινή στάση τους στις σχέσεις τους με τις τρίτες χώρες 7

(6) ότι, για τους προαναφερόμενους λόγους, είναι ανάγκη να καθιερωθεί, σε κοινοτική κλίμακα, μια διαδικασία εκτίμησης των ξένων αεροσκαφών καθώς και σχετικοί μηχανισμοί συνεργασίας μεταξύ των κρατών μελών για την ανταλλαγή και ανάλυση πληροφοριών και την εξαγωγή συμπερασμάτων 7

(7) ότι τα αεροσκάφη που προσγειώνονται σε κοινοτικούς αερολιμένες σε οποιαδήποτε δεδομένη στιγμή θα πρέπει να υποβάλλονται σε επιθεώρηση, όταν υπάρχουν υπόνοιες ότι δεν ανταποκρίνονται προς τα διεθνή πρότυπα ασφαλείας 7

(8) ότι θα πρέπει να υπάρχει σύστημα αμοιβαίας ανταλλαγής πληροφοριών 7 ότι οι πληροφορίες που συγκεντρώνονται σε κάθε κράτος μέλος θα πρέπει να διατίθενται, όπου συντρέχει λόγος, σε όλα τα κράτη μέλη και στην Επιτροπή ώστε να εξασφαλίζεται αποτελεσματικότερη παρακολούθηση της συμμόρφωσης των αλλοδαπών μεταφορέων προς τις διεθνείς προδιαγραφές ασφαλείας 7

(9) ότι, λόγω του «ευαίσθητου» χαρακτήρα των εν λόγω πληροφοριών, απαιτείται η διασφάλιση της ορθής χρήσης τους και, όπου συντρέχει λόγος, με την εξάλειψη κάθε στοιχείου σχετικού με την προέλευση των εν λόγω πληροφοριών 7

(10) ότι η μη ανταπόκριση προς τα διεθνή πρότυπα ασφάλειας πρέπει να διορθώνεται 7 ότι τα αεροσκάφη για τα οποία απαιτείται η λήψη διορθωτικών μέτρων, σε περίπτωση που οι σχετικές ελλείψεις ως προς τη μη ανταπόκριση είναι σαφώς επικίνδυνες για την ασφάλεια, πρέπει να απαγορεύεται να απογειώνονται μέχρι τη διόρθωση της μη ανταπόκρισης 7

(11) ότι οι εγκαταστάσεις του αερολιμένα επιθεώρησης μπορεί να είναι τέτοιες ώστε η αρμόδια αρχή να είναι υποχρεωμένη να επιτρέψει στο αεροσκάφος να πραγματοποιήσει πτήση για μετάβαση σε άλλο καταλληλότερο αερολιμένα, εφόσον τηρούνται οι προϋποθέσεις ασφαλούς μετάβασης χωρίς επιβάτες με εισιτήριο ή χωρίς φορτίο 7

(12) ότι είναι ανάγκη να προβλεφθεί η δυνατότητα λήψης μέτρων βελτίωσης της ασφάλειας σε ορισμένες περιπτώσεις κινδύνου 7 ότι η Επιτροπή πρέπει να έχει τη δυνατότητα να λαμβάνει ταχέως μέτρα για την εφαρμογή των απαιτήσεων των άρθρων 4, 5 και 6 7 ότι θα πρέπει, για το σκοπό αυτό, να συσταθεί επιτροπή και να θεσπιστεί διαδικασία στενής συνεργασίας μεταξύ των κρατών μελών και της Επιτροπής στο πλαίσιο της επιτροπής αυτής 7

(13) ότι η ίδια επιτροπή θα πρέπει να ανταλλάσσει πληροφορίες για τα μέτρα που κρίνονται αναγκαία όταν ένα κράτος μέλος αποφασίζει να απαγορέψει τα αεροδρόμιά του σε συγκεκριμένο αερομεταφορέα ή αερομεταφορείς συγκεκριμένης τρίτης χώρας, ή να επιβάλει όρους στη λειτουργία τους 7

(14) ότι, το αργότερο δύο χρόνια από την έναρξη ισχύος της παρούσας οδηγίας, η Επιτροπή θα πρέπει να καταρτίσει έκθεση όσον αφορά την εμπειρία που αποκτήθηκε από την εφαρμογή της 7 ότι η έκθεση αυτή είναι δυνατόν να συνοδεύεται από προτάσεις αναθεώρησης της παρούσας οδηγίας,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1 Στόχος

Σκοπός της παρούσας οδηγίας είναι να συμβάλει στη βελτίωση της εναέριας ασφάλειας εξασφαλίζοντας ότι:

- οι πληροφορίες συλλέγονται και διαδίδονται έτσι ώστε να υπάρχουν επαρκή στοιχεία βάσει των οποίων να αποφασίζονται τα απαιτούμενα μέτρα για την ασφάλεια των επιβατών, καθώς και των ευρισκομένων επί του εδάφους,

- τα αεροσκάφη τρίτων χωρών, η λειτουργία τους και τα πληρώματά τους επιθεωρούνται οποτεδήποτε υπάρχει εύλογη υπόνοια ότι δεν τηρούνται τα διεθνή πρότυπα ασφαλείας και, στην περίπτωση αυτή, τα αεροπλάνα αυτά απαγορεύεται να απογειώνονται, εάν αυτό είναι αναγκαίο, για να διασφαλιστεί η άμεση ασφάλεια,

- αποφασίζονται και εφαρμόζονται κατάλληλα μέτρα για τη διόρθωση διαπιστούμενων ελλείψεων.

Άρθρο 2 Πεδίο εφαρμογής

Η παρούσα οδηγία εφαρμόζεται στα αεροσκάφη τρίτων χωρών που προσγειώνονται σε αερολιμένες κρατών μελών.

Τα κρατικά αεροσκάφη, όπως ορίζονται στη Σύμβαση Διεθνούς Πολιτικής Αεροπορίας που υπογράφηκε στο Σικάγο στις 7 Δεκεμβρίου 1944, (στο εξής αποκαλούμενη «σύμβαση του Σικάγου»), και τα αεροσκάφη μέγιστου βάρους απογείωσης μικρότερου των 5 700 χιλιογράμμων που δεν χρησιμοποιούνται για εμπορικές αεροπορικές μεταφορές, εξαιρούνται από το πεδίο εφαρμογής της παρούσας οδηγίας.

Εντούτοις, η παρούσα οδηγία δεν περιορίζει, υπό την επιφύλαξη της ισχύουσας νομοθεσίας, το δικαίωμα των κρατών μελών να διενεργούν επιθεώρηση, να απαγορεύουν την απογείωση, να επιβάλλουν απαγόρευση ή να επιβάλλουν όρους σε οποιοδήποτε αεροσκάφος προσγειώνεται σε αερολιμένα τους.

Άρθρο 3 Ορισμοί

Για τους σκοπούς της παρούσας οδηγίας:

- απαγόρευση απογείωσης, η ρητή απαγόρευση απογείωσης αεροσκάφους από αερολιμένα και η λήψη των μέτρων που είναι αναγκαία για την κατακράτησή του,

- διεθνή πρότυπα ασφαλείας, τα πρότυπα ασφαλείας τα οποία περιέχονται στη σύμβαση του Σικάγου και τα παραρτήματά της, όπως ισχύουν κατά την ημερομηνία της επιθεώρησης,

- επιθεώρηση διαδρόμου, η εξέταση αεροσκάφους τρίτης χώρας σύμφωνα με το παράρτημα II,

- αεροσκάφος τρίτης χώρας, αεροσκάφος του οποίου η χρήση ή η εκμετάλλευση δεν υπάγονται στον έλεγχο μιας αρμόδιας αρχής ενός κράτους μέλους.

Άρθρο 4 Συλλογή πληροφοριών

Τα κράτη μέλη διαμορφώνουν μηχανισμό συλλογής πληροφοριών οι οποίες θεωρούνται χρήσιμες για την επίτευξη του στόχου που αναφέρεται στο άρθρο 1, ο οποίος περιλαμβάνει:

α) σημαντικές πληροφορίες σχετικές με θέματα ασφάλειας, οι οποίες προέρχονται κυρίως από:

- εκθέσεις κυβερνητών αεροσκάφους,

- εκθέσεις οργανισμών συντήρησης,

- εκθέσεις συμβάντων,

- άλλους οργανισμούς, ανεξάρτητους από τις αρμόδιες αρχές των κρατών μελών,

- παράπονα 7

β) πληροφορίες σχετικά με τα μέτρα που έχουν ληφθεί ύστερα από επιθεώρηση διαδρόμου, όπως:

- απαγόρευση απογείωσης του αεροσκάφους,

- απαγόρευση αεροσκάφους ή αερομεταφορέα από τη χώρα,

- απαιτούμενα διορθωτικά μέτρα,

- επαφές με την αρμόδια αρχή του αερομεταφορέα 7

γ) πληροφορίες παρακολούθησης του αερομεταφορέα, όπως:

- διορθωτικά μέτρα που εφαρμόστηκαν 7

- επανάληψη παρατυπιών.

Η καταγραφή των ως άνω πληροφοριών πραγματοποιείται με χρήση τυποποιημένου εντύπου αναφοράς που περιέχει τα στοιχεία τα οποία περιγράφονται στο έντυπο που επισυνάπτεται στο παράρτημα I.

Άρθρο 5 Επιθεώρηση διαδρόμου

1. Κάθε κράτος μέλος θεσπίζει τα κατάλληλα μέσα προκειμένου να εξασφαλίσει ότι τα αεροσκάφη τρίτων χωρών που προσγειώνονται σε οποιονδήποτε από τους αερολιμένες του που είναι συνήθως ανοικτός σε διεθνή αεροπορική κυκλοφορία και για τα οποία υπάρχουν υπόνοιες ότι δεν ανταποκρίνονται προς τα διεθνή πρότυπα ασφαλείας, υποβάλλονται σε επιθεωρήσεις διαδρόμου. Κατά την εφαρμογή των διαδικασιών αυτών, η αρμόδια αρχή αποδίδει ιδιαίτερη προσοχή στα αεροσκάφη:

- για τα οποία έχουν ληφθεί πληροφορίες για κακή συντήρηση ή για εμφανείς βλάβες ή ελαττώματα,

- για τα οποία έχουν αναφερθεί αντικανονικοί ελιγμοί από το χρόνο εισόδου τους στον εναέριο χώρο κράτους μέλους, οι οποίοι προκαλούν σοβαρές ανησυχίες για την ασφάλεια,

- τα οποία, στο πλαίσιο παλαιότερης επιθεώρησης διαδρόμου, παρουσίασαν ελλείψεις οι οποίες προκαλούν σοβαρές ανησυχίες ότι το αεροσκάφος δεν πληροί τα διεθνή πρότυπα και όταν το κράτος μέλος ανησυχεί ότι ενδέχεται να μην έχουν διορθωθεί οι ελλείψεις αυτές,

- υπάρχουν αποδείξεις ότι οι αρμόδιες αρχές της χώρας νηολόγησης των αεροσκαφών αυτών ενδεχομένως δεν διενεργούν ορθώς την εποπτεία ασφαλείας ή

- όταν οι πληροφορίες που συλλέγονται δυνάμει του άρθρου 4 προκαλούν ανησυχίες σχετικά με τον αερομεταφορέα, ή όταν προηγούμενη επιθεώρηση διαδρόμου αεροσκάφους που χρησιμοποιείται από τον ίδιο αερομεταφορέα, αποκάλυψε ελλείψεις.

2. Τα κράτη μέλη διασφαλίζουν τη διενέργεια των κατάλληλων επιθεωρήσεων διαδρόμου και των άλλων μέτρων επιτήρησης, που αποφασίζονται στα πλαίσια του άρθρου 9 παράγραφος 3.

3. Η επιθεώρηση διαδρόμου διενεργείται σύμφωνα με τη διαδικασία του παραρτήματος II και με χρήση του εντύπου έκθεσης επιθεώρησης διαδρόμου το οποίο περιέχει τουλάχιστον τα στοιχεία τα οποία περιγράφονται στο έντυπο που επισυνάπτεται στο παράρτημα II. Μετά την ολοκλήρωση της επιθεώρησης διαδρόμου, ενημερώνεται ο κυβερνήτης του αεροσκάφους για το περιεχόμενο της έκθεσης επιθεώρησης διαδρόμου και, εφόσον έχουν διαπιστωθεί ελλείψεις, η έκθεση διαβιβάζεται στο φορέα εκμετάλλευσης του αεροσκάφους και στην οικεία αρμόδια αρχή.

4. Κατά τη διενέργεια επιθεώρησης διαδρόμου βάσει της παρούσας οδηγίας, η αρμόδια αρχή καταβάλλει κάθε δυνατή προσπάθεια ώστε να αποφευχθεί αδικαιολόγητη καθυστέρηση του επιθεωρούμενου αεροσκάφους.

Άρθρο 6 Ανταλλαγή πληροφοριών

1. Οι αρμόδιες αρχές των κρατών μελών συμμετέχουν σε αμοιβαία ανταλλαγή πληροφοριών.

2. Οι τυποποιημένες εκθέσεις που προβλέπονται στο άρθρο 4 και οι εκθέσεις επιθεώρησης διαδρόμου που αναφέρονται στο άρθρο 5 παράγραφος 3 τίθενται αμελλητί στη διάθεση των αρμόδιων αρχών των κρατών μελών και της Επιτροπής, εφόσον το ζητήσουν.

3. Σε περίπτωση που μια τυποποιημένη έκθεση επισημαίνει την ύπαρξη δυνητικής απειλής για την ασφάλεια ή σε περίπτωση που μια έκθεση επιθεώρησης διαδρόμου επισημαίνει ότι ένα αεροσκάφος δεν ανταποκρίνεται προς τα διεθνή πρότυπα ασφάλειας και μπορεί να αποτελεί δυνητική απειλή για την ασφάλεια, η έκθεση διαβιβάζεται αμελλητί σε κάθε αρμόδια αρχή των κρατών μελών και στην Επιτροπή.

Άρθρο 7 Προστασία των πληροφοριών

1. Οι πληροφορίες που ανταλλάσσονται σύμφωνα με το άρθρο 6 χρησιμοποιούνται αποκλειστικά για τους σκοπούς της παρούσας οδηγίας. Εάν οι πληροφορίες αυτές έχουν ληφθεί εμπιστευτικά από ένα κράτος μέλος, πρόσβαση στις πληροφορίες αυτές έχουν μόνο οι αρμόδιες αρχές που συμμετέχουν στην ανταλλαγή και η Επιτροπή. Κάθε κράτος μέλος αποφασίζει κατά πόσον οι πληροφορίες που συλλέγονται στην επικράτειά του μπορούν να διαβιβαστούν σε άλλους διεθνείς οργανισμούς.

2. Η τήρηση του εμπιστευτικού χαρακτήρα των πληροφοριών που παρέχονται εκουσίως, ιδίως από το πλήρωμα των αεροσκαφών τα οποία υποβάλλονται σε επιθεώρηση διαδρόμου, εξασφαλίζεται με την εξάλειψη κάθε στοιχείου σχετικού με την προέλευση των εν λόγω πληροφοριών.

Άρθρο 8 Απαγόρευση απογείωσης αεροσκάφους

1. Όταν η μη ανταπόκριση προς τα διεθνή πρότυπα ασφαλείας παρουσιάζει σαφώς κινδύνους για την ασφάλεια, η αρμόδια αρχή που διενεργεί την επιθεώρηση διαδρόμου απαγορεύει την απογείωση του αεροσκάφους μέχρι την εξάλειψη του κινδύνου.

2. Σε περίπτωση απαγόρευσης της απογείωσης αεροσκάφους, η αρμόδια αρχή του κράτους μέλους στο οποίο πραγματοποιήθηκε η επιθεώρηση ενημερώνει αμέσως σχετικά τις αρμόδιες αρχές του συγκεκριμένου αερομεταφορέα και το κράτος νηολογίου του αεροσκάφους.

3. Σε περίπτωση που ο κίνδυνος είναι τέτοιος ώστε το αεροσκάφος να μπορεί να πραγματοποιήσει πτήση με ασφάλεια και χωρίς επιβάτες με εισιτήριο ή χωρίς φορτίο, η αρμόδια αρχή του κράτους μέλους στο οποίο πραγματοποιήθηκε η επιθεώρηση, σε συνεννόηση με το κράτος που είναι υπεύθυνο για τη λειτουργία του συγκεκριμένου αεροσκάφους, καθορίζει τις αναγκαίες προϋποθέσεις υπό τις οποίες θα μπορούσε να επιτραπεί στο αεροσκάφος αυτό να πραγματοποιήσει πτήση με ασφάλεια και χωρίς επιβάτες με εισιτήριο ή χωρίς φορτίο, προς άλλο αερολιμένα όπου θα ήταν δυνατή η διόρθωση των ελλείψεων, και ενημερώνει τα κράτη μέλη από τον εναέριο χώρο των οποίων θα διέλθει το αεροσκάφος αυτό.

Άρθρο 9 Μέτρα βελτίωσης της ασφάλειας και μέτρα εφαρμογής

1. Τα κράτη μέλη ανακοινώνουν στα άλλα κράτη μέλη και στην Επιτροπή τα λειτουργικά μέτρα που λαμβάνουν και τους πόρους που διαθέτουν για την εφαρμογή των απαιτήσεων των άρθρων 4, 5 και 6.

2. Με βάση τις πληροφορίες που συλλέγονται δυνάμει της παραγράφου 1, η Επιτροπή μπορεί, με τη διαδικασία του άρθρου 11, να λαμβάνει κάθε πρόσφορο μέτρο για να διευκολύνει την εφαρμογή των άρθρων 4, 5 και 6, όπως:

- να καταρτίζει κατάλογο των προς συγκέντρωση πληροφοριών,

- να προσδιορίζει λεπτομερώς το περιεχόμενο των επιθεωρήσεων διαδρόμου και τις σχετικές διαδικασίες,

- να καθορίζει τη μορφή αποθήκευσης και διάδοσης των δεδομένων,

- να δημιουργεί ή να υποστηρίζει οργανισμούς αρμόδιους για τη διαχείριση ή το χειρισμό των αναγκαίων μέσων συγκέντρωσης και ανταλλαγής πληροφοριών.

3. Με βάση τις πληροφορίες που λαμβάνονται δυνάμει των άρθρων 4, 5 και 6, και με τη διαδικασία του άρθρου 11, μπορεί να αποφασίζεται:

- η διενέργεια κατάλληλων επιθεωρήσεων διαδρόμου και η εφαρμογή άλλων μέτρων εποπτείας, ιδίως ενός συγκεκριμένου αερομεταφορέα ή των αερομεταφορέων μιας συγκεκριμένης τρίτης χώρας, ενόσω η αρμόδια αρχή της τρίτης αυτής χώρας δεν κάνει ικανοποιητικές ενέργειες για διορθωτικά μέτρα,

- η διενέργεια επαφών με τις τρίτες χώρες προκειμένου να προσφερθεί αξιολόγηση ασφάλειας των αρμόδιων αρχών τους.

Άρθρο 10 Επιβολή απαγόρευσης ή όρων στη λειτουργία

Εάν κράτος μέλος αποφασίσει να απαγορεύει ένα συγκεκριμένο αερομεταφορέα ή αερομεταφορείς μιας συγκεκριμένης τρίτης χώρας από τους αερολιμένες του ή να επιβάλει όρους στη λειτουργία του(-ς), τότε, ενόσω η αρμόδια αρχή της τρίτης αυτής χώρας δεν κάνει ικανοποιητικές ενέργειες για διορθωτικά μέτρα:

α) το κράτος μέλος αυτό κοινοποιεί στην Επιτροπή τα μέτρα που έλαβε 7

β) η επιτροπή που αναφέρεται στο άρθρο 12 εξετάζει τι μέτρα κρίνουν αναγκαία τα κράτη μέλη.

Άρθρο 11 Διαδικασία επιτροπής

Όποτε γίνεται αναφορά στη διαδικασία του παρόντος άρθρου, η Επιτροπή επικουρείται από την επιτροπή που προβλέπεται στο άρθρο 12.

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό σε προθεσμία που μπορεί να ορίσει ο πρόεδρος, ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει προτάσεως της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν ψηφίζει.

Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει, αμελλητί, στο Συμβούλιο πρόταση σχετικά με τα ληπτέα μέτρα. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός τριών μηνών από την ημερομηνία υποβολής της πρότασης στο Συμβούλιο, τα προτεινόμενα μέτρα θεσπίζονται από την Επιτροπή.

Άρθρο 12 Επιτροπή

1. Η Επιτροπή επικουρείται από μια επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

Η επιτροπή, ενεργώντας σύμφωνα με τη διαδικασία του άρθρου 11, επικουρεί την Επιτροπή:

- στη λήψη των κατάλληλων μέτρων που προβλέπονται στο άρθρο 9 παράγραφος 2,

- στη λήψη των αποφάσεων που προβλέπονται στο άρθρο 9 παράγραφος 3.

2. Επιπλέον, καθήκον της επιτροπής αυτής είναι να ανταλλάσσει πληροφορίες για τα μέτρα τα σχετικά με την ασφάλεια της αεροπορίας τα οποία λαμβάνουν τα κράτη μέλη, όπως προβλέπεται στο άρθρο 10.

Άρθρο 13 Εφαρμογή

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο ένα έτος από την έναρξη ισχύος της παρούσας οδηγίας ή στις 31 Δεκεμβρίου 1999, εάν η ημερομηνία αυτή προηγείται. Ενημερώνουν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

3. Τα κράτη μέλη ανακοινώνουν στην Επιτροπή το κείμενο των κυριότερων διατάξεων εσωτερικού δικαίου, που θεσπίζουν στον τομέα που διέπεται από την παρούσα οδηγία.

Άρθρο 14 Έκθεση

Όχι αργότερα από τις . . . (7*), η Επιτροπή καταρτίζει έκθεση για την εφαρμογή της, και ειδικότερα του άρθρου 10, στην οποία, μεταξύ άλλων, λαμβάνονται υπόψη οι εξελίξεις στην Κοινότητα και σε διεθνή fora. Η έκθεση αυτή μπορεί να συνοδεύεται από προτάσεις για αναθεώρηση της παρούσας οδηγίας.

Άρθρο 15 Έναρξη ισχύος

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 16

Η παρούσα οδηγία απευθύνεται στα κράτη μέλη.

. . .,

Για το Συμβούλιο

Ο Πρόεδρος

(1) ΕΕ C 124 της 21.4.1997, σ. 39 και

ΕΕ C 122 της 21.4.1998, σ. 10.

(2) ΕΕ C 19 της 21.1.1998, σ. 20.

(3) Γνώμη του Ευρωπαϊκού Κοινοβουλίου της 19ης Νοεμβρίου 1997 (ΕΕ C 371 της 8.12.1997, σ. 64), κοινή θέση του Συμβουλίου της 4ης Ιουνίου 1998 και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ C 65 της 4.3.1996, σ. 172.

(5) ΕΕ C 286 της 22.9.1997, σ. 251.

(6) Κανονισμός (ΕΟΚ) αριθ. 3922/91 του Συμβουλίου, της 16ης Δεκεμβρίου 1991, για την εναρμόνιση τεχνικών κανόνων και διοικητικών διαδικασιών στον τομέα της πολιτικής αεροπορίας (ΕΕ L 373 της 31.12.1991, σ. 4) 7 κανονισμός όπως τροποποιήθηκε από τον κανονισμό (ΕΚ) αριθ. 2176/96 (ΕΕ L 291 της 14.11.1996, σ. 15).

(7*) Δύο έτη από την έναρξη ισχύος της παρούσας οδηγίας.

ΠΑΡΑΡΤΗΜΑ Ι

>ΑΝΑΦΟΡΑ ΣΕ ΓΡΑΦΗΚΟ>

ΠΑΡΑΡΤΗΜΑ II

I. Κατά την επιθεώρηση διαδρόμου, θα πρέπει να εκτελούνται όλα τα ακόλουθα ή, επιλεκτικώς, ορισμένα, ανάλογα με το διαθέσιμο χρόνο:

1. Να ελέγχεται η ύπαρξη και η ισχύς των εγγράφων που είναι αναγκαία για διεθνείς πτήσεις όπως είναι: το πιστοποιητικό νηολόγησης, το ημερολόγιο αεροσκάφους, το πιστοποιητικό πλοϊμότητας, οι ειδικές άδειες πληρώματος, η άδεια ασυρμάτου, ο κατάλογος επιβατών και εμπορευμάτων, κ.λπ.

2. Να ελέγχεται ότι η σύνθεση και τα τυπικά προσόντα του πληρώματος πτήσης είναι σύμφωνα με τις απαιτήσεις των παραρτημάτων 1 και 6 της σύμβασης του Σικάγου (παραρτήματα ICAO).

3. Να ελέγχονται τα έγγραφα λειτουργίας (στοιχεία πτήσης, λειτουργικό σχέδιο πτήσης, τεχνικό ημερολόγιο) και η προετοιμασία της πτήσης που απαιτούνται ώστε να αποδεικνύεται ότι η πτήση έχει προετοιμαστεί σύμφωνα με το παράρτημα 6 της ICAO.

4. Να ελέγχεται η ύπαρξη και τα χαρακτηριστικά των στοιχείων τα οποία απαιτούνται για τη διεθνή αεροναυτιλία, σύμφωνα με το παράρτημα 6 της ICAO:

- πιστοποιητικό αερομεταφορέα (AOC),

- πιστοποιητικό εκπομπών και θορύβου,

- εγχειρίδιο λειτουργίας (συμπεριλαμβανομένου κατάλογου στοιχειώδους εξοπλισμού (MEL) και εγχειριδίου πτήσης),

- εξοπλισμός ασφάλειας,

- εξοπλισμός ασφάλειας επιβατών,

- εξοπλισμός αναγκαίος για τη συγκεκριμένη πτήση, συμπεριλαμβανομένου εξοπλισμού ραδιοεπικοινωνίας και ραδιοπλοΐας - εξοπλισμός καταγραφής πτήσης,

- έκτακτες οδηγίες συντήρησης.

5. Να ελέγχεται ότι η κατάσταση του αεροσκάφους και του εξοπλισμού του (συμπεριλαμβανομένων βλαβών και επισκευών) διασφαλίζει τη συνεχή τήρηση των προτύπων του παραρτήματος 8 της ICAO.

II. Μετά την επιθεώρηση διαδρόμου συντάσσεται έκθεση επιθεώρησης διαδρόμου η οποία πρέπει να περιλαμβάνει τις γενικές τυποποιημένες πληροφορίες που περιγράφονται κατωτέρω και κατάλογο των στοιχείων που έχουν ελεγχθεί στον οποίο να αναφέρεται, για καθένα από τα εν λόγω στοιχεία, εάν παρατηρήθηκε έλλειψη, και όποια συγκεκριμένη παρατήρηση κρίνεται αναγκαία.

>ΑΝΑΦΟΡΑ ΣΕ ΓΡΑΦΗΚΟ>

>ΘΕΣΗ ΠΗΝΑΚΑ>

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Στις 19 Φεβρουαρίου 1997 η Επιτροπή υπέβαλε στο Συμβούλιο πρόταση οδηγίας του Συμβουλίου για τη θέσπιση διαδικασίας εκτίμησης της ασφάλειας των αεροσκαφών τρίτων χωρών τα οποία χρησιμοποιούν κοινοτικούς αερολιμένες («επιθεωρήσεις διαδρόμου») (1).

Το Ευρωπαϊκό Κοινοβούλιο γνωμοδότησε σε πρώτη ανάγνωση στις 19 Νοεμβρίου 1997 (2). Η Οικονομική και Κοινωνική Επιτροπή γνωμοδότησε στις 30 Οκτωβρίου 1997 (3).

Η Επιτροπή τροποποίησε την πρότασή της, λαμβάνοντας υπόψη τη γνώμη του Ευρωπαϊκού Κοινοβουλίου και τη διαβίβασε στο Συμβούλιο στις 5 Μαρτίου 1998 (4).

Το Συμβούλιο καθόρισε την κοινή θέση του, σύμφωνα με το άρθρο 189 Γ της συνθήκης, στις 4 Ιουνίου 1998.

II. ΣΚΟΠΟΣ ΤΗΣ ΠΡΟΤΑΣΗΣ

Σκοπός της πρότασης είναι ο καθορισμός, εντός της Κοινότητας, του νομικού πλαισίου για την εισαγωγή και την επιχειρησιακή εφαρμογή μιας διαδικασίας εκτίμησης της ασφάλειας των αεροσκαφών τρίτων χωρών τα οποία χρησιμοποιούν κοινοτικούς αερολιμένες, αφήνοντας παράλληλα επαρκές περιθώριο στα κράτη μέλη ώστε να εγκαταστήσουν, μεμονωμένα ή σε συλλογική βάση, τους αντίστοιχους μηχανισμούς τους οποίους θεωρούν κατάλληλους.

Ο κυριότερος σκοπός της πρότασης είναι η βελτίωση της ασφάλειας τόσο των επιβατών όσο και των ανθρώπων που ζουν κοντά σε αερολιμένες, εξασφαλίζοντας την πλήρη συμμόρφωση των αεροσκαφών στα σχετικά διεθνή πρότυπα ασφαλείας.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Το πεδίο εφαρμογής της κοινής θέσης είναι περιορισμένο στα αεροσκάφη τρίτων χωρών, δηλαδή στα αεροσκάφη των οποίων η χρήση ή εκμετάλλευση δεν υπάγονται στον έλεγχο μιας αρμόδιας αρχής ενός κράτους μέλους, λαμβανομένου υπόψη ότι τα αεροσκάφη που έχουν καταχωρηθεί στην Κοινότητα δεν οφείλουν μόνο να συμμορφώνονται προς τα αντίστοιχα διεθνή πρότυπα ασφαλείας αλλά και προς τα αυστηρότερα πρότυπα που περιλαμβάνει ο κανονισμός (ΕΟΚ) αριθ. 3922/91 του Συμβουλίου (άρθρα 1 και 2).

Για να εξασφαλίζεται αποτελεσματικότερη παρακολούθηση της συμμόρφωσης των αλλοδαπών αερομεταφορέων προς τα διεθνή πρότυπα ασφαλείας, η κοινή θέση προνοεί για την ύπαρξη ενός συστήματος συλλογής και ανταλλαγής οποιωνδήποτε πληροφοριών θεωρούνται χρήσιμες για την επίτευξη αυτού του στόχου, εξασφαλίζοντας παράλληλα τον κατάλληλο βαθμό προστασίας των πληροφοριών που συγκεντρώνονται (άρθρα 4, 6 και 7, καθώς επίσης και παράρτημα I).

Η κοινή θέση υποχρεώνει επίσης τα κράτη μέλη να θεσπίζουν ένα σύστημα το οποίο να εξασφαλίζει ότι τα αεροσκάφη για τα οποία υπάρχουν υπόνοιες ότι δεν ανταποκρίνονται προς τα σχετικά πρότυπα ασφαλείας θα υποβάλλονται σε επιθεωρήσεις διαδρόμου, οι οποίες θα πρέπει να διενεργούνται σύμφωνα με μια τυποποιημένη διαδικασία (άρθρο 5 και παράρτημα II).

Σε περίπτωση που μια επιθεώρηση διαδρόμου αποκαλύψει ότι η μη ανταπόκριση ενός αερομεταφορέα προς τα διεθνή πρότυπα ασφαλείας παρουσιάζει σαφώς κινδύνους για την ασφάλεια, πρέπει να «απαγορεύεται η απογείωση» του περί ου ο λόγος αεροσκάφους, δηλαδή να του απαγορεύεται να εγκαταλείψει τον αερολιμένα, μέχρι την εξάλειψη του κινδύνου (άρθρο 8).

Σε συνεργασία με μια επιτροπή που αποτελείται από τους αντιπροσώπους των κρατών μελών, η Επιτροπή μπορεί να λαμβάνει τα κατάλληλα μέτρα για να διευκολύνει την εφαρμογή των διατάξεων που αφορούν τη συγκέντρωση και ανταλλαγή πληροφοριών, καθώς επίσης και τη διενέργεια επιθεωρήσεων διαδρόμου. Με βάση την ίδια διαδικασία, οι επιθεωρήσεις και τα άλλα μέτρα εποπτείας μπορούν να αφορούν έναν συγκεκριμένο αερομεταφορέα ή τους αερομεταφορείς συγκεκριμένης τρίτης χώρας (άρθρα 9, 11 και 12).

Η προαναφερόμενη επιτροπή καλείται επίσης να ανταλλάσσει πληροφορίες για τις αποφάσεις των επί μέρους κρατών μελών να απαγορεύουν ένα συγκεκριμένο αερομεταφορέα (ή αερομεταφορείς) μιας συγκεκριμένης τρίτης χώρας από τους αερολιμένες τους, ή να επιβάλλουν όρους στη λειτουργία του(-ς). Με βάση αυτή την ανταλλαγή πληροφοριών, η επιτροπή αυτή εξετάζει τα μέτρα που κρίνονται αναγκαία από τα κράτη μέλη (άρθρα 10, 11 και 12).

Με δεδομένη την πιθανότητα να συμβούν περαιτέρω σχετικές εξελίξεις στον τομέα της αεροπορικής ασφάλειας τόσο στην Ευρωπαϊκή Κοινότητα όσο και σε διεθνή fora, η κοινή θέση περιέχει επίσης ρήτρα αναθεώρησης με την οποία καλείται η Επιτροπή, εντός δύο ετών από την έναρξη ισχύος της οδηγίας, να καταρτίσει έκθεση η οποία θα μπορεί να συνοδεύεται από προτάσεις για αναθεώρηση της οδηγίας (άρθρο 14).

IV. ΤΡΟΠΟΛΟΓΙΕΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

1. Τροπολογίες του Κοινοβουλίου πλήρως ή εν μέρει αποδεκτές από το Συμβούλιο και την Επιτροπή

i) Οι ακόλουθες τροπολογίες έγιναν δεκτές καθ'ολοκληρίαν:

- τροπολογία αριθ. 1 (σχετικά με την πρώτη αιτιολογική σκέψη),

- τροπολογία αριθ. 3, πρώτη παράγραφος (σχετικά με τον ορισμό των «Διεθνών προτύπων ασφαλείας» στο άρθρο 3),

- τροπολογία αριθ. 10 (σχετικά με το άρθρο 9 παράγραφος 1 πρώτη περίπτωση),

- τροπολογία αριθ. 11 (σχετικά με το άρθρο 10 παράγραφος 1),

- τροπολογία αριθ. 14 (σχετικά με μια ρήτρα αναθεώρησης): το Συμβούλιο αποδέχθηκε τη ρήτρα αυτή, προσθέτοντας παράλληλα μια ειδική αναφορά στην κτηθείσα πείρα όσον αφορά την εφαρμογή του άρθρου 10.

ii) Οι ακόλουθες τροπολογίες έγιναν ουσιαστικά δεκτές, με τη χρησιμοποίηση όμως μιας ελαφρά διαφορετικής διατύπωσης ή/και παρουσίασης:

- τροπολογία αριθ. 15 (σχετικά με το άρθρο 1): το Συμβούλιο αναδιατύπωσε το άρθρο 1 προκειμένου να προσδώσει λογικότερη σειρά στις διατάξεις του,

- τροπολογία αριθ. 3, τρίτη παράγραφος (σχετικά με τον ορισμό του «αεροσκάφους τρίτης χώρας» στο άρθρο 3): το Συμβούλιο αποδέχθηκε την προσθήκη που πρότεινε το Κοινοβούλιο, απαλείφοντας παράλληλα το κείμενο που περιλαμβανόταν στην αρχική πρόταση της Επιτροπής προκειμένου να αποφευχθεί οποιαδήποτε ασάφεια όσον αφορά το πεδίο εφαρμογής της οδηγίας,

- τροπολογία αριθ. 4 (σχετικά με το άρθρο 4): προκειμένου να διευρυνθεί το φάσμα των πηγών από τις οποίες μπορούν να γίνονται δεκτές οι διαμαρτυρίες, το Συμβούλιο διέγραψε τον όρο «επιβατών»,

- τροπολογία αριθ. 5 (σχετικά με το άρθρο 5),

- τροπολογία αριθ. 8 (σχετικά με το άρθρο 8 παράγραφος 2): το Συμβούλιο αποδέχθηκε το δεύτερο τμήμα αυτής της τροπολογίας, έκρινε όμως ότι το να ενημερώνεται ο αερομεταφορέας εγγράφως είναι υπερβολικά γραφειοκρατικό.

2. Τροπολογίες του Κοινοβουλίου αποδεκτές από την Επιτροπή αλλά μη αποδεκτές από το Συμβούλιο

Η τροπολογία αριθ. 6 (σχετικά με το άρθρο 6, τίτλος και παράγραφος 1) απορρίφθηκε, διότι κρίθηκε ότι το πεδίο εφαρμογής του άρθρου 6 θα πρέπει να είναι περιορισμένο στην ανταλλαγή πληροφοριών, ενώ υπάρχει πρόνοια για ένα σύστημα συνεργασίας στα σχετικά άρθρα που αφορούν τη βελτίωση της ασφάλειας και τα μέτρα εφαρμογής (άρθρα 9 και 12 της κοινής θέσης).

Οι τροπολογίες αριθ. 7 και 12 (σχετικά με τη δημοσίευση των απαγορεύσεων πτήσης) απορρίφθηκαν με το σκεπτικό ότι η η πολλαπλότητα των λόγων που ενδέχεται να οδηγούν στην απαγόρευση πτήσης ενός αεροσκάφους - καθώς επίσης και οι διάφοροι βαθμοί των κινδύνων ασφαλείας που συνδέονται με τέτοιες απαγορεύσεις - δεν μπορούν να κοινοποιούνται στο ευρύ κοινό. Το Συμβούλιο έκρινε, συνεπώς, ότι οιαδήποτε δημοσίευση απαγορεύσεων πτήσης χωρίς αυτή να συνοδεύεται από μια γενικά συνολική αξιολόγηση θα ενέχει τον κίνδυνο να παρερμηνευθεί.

Η τροπολογία αριθ. 9 (σχετικά με το άρθρο 8α) απορρίφθηκε, διότι το Συμβούλιο απάλειψε καθ'ολοκληρίαν τη διάταξη όσον αφορά ένα «δικαίωμα προσφυγής», υποστηρίζοντας ότι, σύμφωνα με την αρχή της επικουρικότητας, για τέτοια δικαιώματα προνοούν ούτως ή άλλως οι εθνικές νομοθεσίες.

3. Τροπολογίες του Κοινοβουλίου μη αποδεκτές από την Επιτροπή αλλά αποδεκτές από το Συμβούλιο

Η τροπολογία αριθ. 13 σχετικά με την απάλειψη του άρθρου 12 όσον αφορά τις «κυρώσεις» έγινε αποδεκτή, δεδομένου ότι η οδηγία θα επιβάλλει υποχρεώσεις μόνο σε κράτη μέλη και όχι σε άτομα.

V. ΤΡΟΠΟΠΟΙΗΣΕΙΣ ΤΟΥ ΣΥΜΒΟΥΛΙΟΥ ΤΙΣ ΟΠΟΙΕΣ ΔΕΝ ΠΡΟΤΕΙΝΕ ΤΟ ΚΟΙΝΟΒΟΥΛΙΟ

Εκτός από τις ήδη περιγραφόμενες ανωτέρω τροποποιήσεις και ορισμένες μικρότερες αλλαγές συντακτικής φύσεως, το Συμβούλιο επέφερε και τις ακόλουθες τροποποιήσεις στην πρόταση της Επιτροπής:

Σχετικά με το αιτιολογικό

Το Συμβούλιο αναδιατύπωσε το προοίμιο λαμβάνοντας υπόψη τις πραγματοποιηθείσες τροποποιήσεις σε σχέση με την πρόταση της Επιτροπής. Το Συμβούλιο προσέθεσε επίσης ορισμένες παραγράφους στο αιτιολογικό ώστε να υπάρχει αντιστοιχία με τις νέες διατάξεις που εισάγονται στο κείμενο.

Σχετικά με το άρθρο 3 (ορισμοί)

Το Συμβούλιο απάλειψε τον ορισμό της «αρμόδιας αρχής» δεδομένου ότι ο όρος αυτός δεν χρησιμοποιείται για τον ίδιο τύπο αρχής σε όλο το κείμενο της οδηγίας. Επιπλέον, σύμφωνα με την αρχή της επικουρικότητας, θα εναπόκειται στα κράτη μέλη να καθορίζουν τις αρχές που θα εκτελούν καθήκοντα εξ ονόματός τους. Ως εκ τούτου, σε αρκετά άρθρα, η έκφραση «αρμόδιες αρχές των κρατών μελών» αντικαταστάθηκε από την έκφραση «κράτη μέλη».

Το Συμβούλιο απάλειψε τον ορισμό της «εμπιστευτικής αναφοράς» δεδομένου ότι η έννοια αυτή απαλείφθηκε και από το σχετικό άρθρο. Όλες οι διατάξεις σχετικά με την προστασία των πληροφοριών περιλαμβάνονται στο άρθρο 7.

Το Συμβούλιο προσέθεσε τις λέξεις «και η λήψη των μέτρων που είναι αναγκαία για την κατακράτησή του» στον ορισμό της «απαγόρευσης απογείωσης», δεδομένου ότι ο αρχικός ορισμός έχει θεωρηθεί ελλιπής.

Στον ορισμό για την «επιθεώρηση διαδρόμου», το Συμβούλιο αντικατέστησε τη φράση, με την οποία περιγράφεται γενικά το περιεχόμενο μιας επιθεώρησης διαδρόμου, από μια αναφορά στο παράρτημα II το οποίο περιγράφει επακριβώς τη σχετική διαδικασία.

Σχετικά με το άρθρο 5 (επιθεώρηση διαδρόμου)

Σχετικά με τις αλλαγές που προτείνονται στην τροπολογία αριθ. 5 του Κοινοβουλίου (βλέπε ανωτέρω), το Συμβούλιο περιόρισε το πεδίο εφαρμογής των επιθεωρήσεων διαδρόμου σε «αερολιμένες που είναι συνήθως ανοικτοί σε διεθνή αεροπορική κυκλοφορία» ούτως ώστε να ληφθεί υπόψη το περιορισμένο των πόρων των μικρότερων αερολιμένων από άποψη προσωπικού και μέσων επιθεώρησης. Επιπλέον, οι μικρότεροι τοπικοί αερολιμένες δεν θα αποτελούν φυσιολογικά τον προορισμό των αεροσκαφών από τρίτες χώρες.

Σχετικά με το άρθρο 7 (προστασία των πληροφοριών)

Το Συμβούλιο αναδιατύπωσε την παράγραφο 1 του άρθρου 7, με στόχο την εξισορρόπηση ανάμεσα στην τήρηση της εμπιστευτικότητας των πληροφοριών και στην ανάγκη για το μέγιστο δυνατό βαθμό διαφάνειας.

Σχετικά με το άρθρο 8 (απαγόρευση απογείωσης αεροσκάφους)

Το Συμβούλιο, συγχωνεύοντας και αναδιατυπώνοντας τις παραγράφους 3 και 4, βελτίωσε τις διατάξεις που αφορούν την κατάσταση στην οποία οι ελλείψεις δεν μπορούν να διορθωθούν πλήρως στον αερολιμένα επιθεώρησης.

Σχετικά με τα άρθρα 9 και 10 (μέτρα βελτίωσης της ασφάλειας και μέτρα εφαρμογής)

Το Συμβούλιο προέβη σε συγχώνευση των άρθρων 9 και 10 διότι τα μέτρα που προβλέπονται στα άρθρα αυτά πρέπει να λαμβάνονται σύμφωνα με την ίδια διαδικασία (βάσει της οποίας η Επιτροπή επικουρείται από κανονιστική επιτροπή).

Η δεύτερη περίπτωση του αρχικού άρθρου 9, η οποία προβλέπει την απαγόρευση αεροσκαφών ή την επιβολή όρων στη λειτουργία τους, μετατράπηκε σε ξεχωριστό άρθρο 10 και υπόκειται έτσι σε διαφορετική διαδικασία. Με δεδομένη την πολιτική ευαισθησία για τέτοια μέτρα, την ανάγκη για συμβατότητα με τις διεθνείς υποχρεώσεις των κρατών μελών και την ανάγκη για ταχεία δράση στην περίπτωση σημαντικών κινδύνων ασφαλείας, το Συμβούλιο αντικατέστησε τη διάταξη, που προβλέπει λήψη απόφασης βάσει της διαδικασίας της επιτροπής, από έναν μηχανισμό ενημέρωσης και συνεργασίας που αφήνει στα κράτη μέλη μεγαλύτερο περιθώριο χειρισμών (βλέπε επίσης παράγραφο 2 του νέου άρθρου 12).

Σχετικά με τα άρθρα 11 και 12 (επιτροπή)

Με δεδομένη την πολιτική σημασία των μέτρων που λαμβάνονται σύμφωνα με τα άρθρα 9 και 10, το Συμβούλιο αντικατέστησε τη συμβουλευτική επιτροπή από μια κανονιστική επιτροπή.

Σχετικά με το άρθρο 13 (εφαρμογή της οδηγίας)

Λαμβανομένου υπόψη του απαιτούμενου χρόνου για την έκδοση και την εφαρμογή της οδηγίας, το Συμβούλιο αντικατέστησε την ημερομηνία «1η Ιουλίου 1998» από την έκφραση «όχι αργότερα από ένα έτος έπειτα από την έναρξη ισχύος της παρούσας οδηγίας ή στις 31 Δεκεμβρίου 1999, με οποιαδήποτε ημερομηνία είναι συντομότερη».

(1) ΕΕ C 124 της 21.4.1997, σ. 39.

(2) ΕΕ C 371 της 8.12.1997, σ. 64.

(3) ΕΕ C 19 της 21.1.1998, σ. 20.

(4) ΕΕ C 122 της 21.4.1998, σ. 10.